Oficiālais Vēstnesis L 329 , 29/11/1997 Lpp. 0036 - 0040



Komisijas Regula (EK) Nr. 2382/97 (1997. gada 28. novembris), ar ko atbilstīgi Padomes Regulai (EK) Nr. 1522/96 vienam gadam tiek atvērtas tarifu kvotas Amerikas Savienoto Valstu izcelsmes rīsu importam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3093/95, kurā noteiktas nodokļa likmes, par kuru piemērošanu Kopiena vienojusies sarunās, kas pēc Austrijas, Somijas un Zviedrijas pievienošanās Eiropas Savienībai rīkotas atbilstīgi Vispārējās vienošanās par tarifiem un tirdzniecību (VVTT) XXIV.6. pantam [1], un jo īpaši tās 5. pantu, tā kā Padomes Regulā (EK) Nr. 1522/96 [2], kurā jaunākie grozījumi izdarīti ar Komisijas Regulu (EK) Nr. 112/97 [3], paredzēts atvērt tarifu kvotas Amerikas Savienoto Valstu izcelsmes rīsu importam; tā kā tomēr divas no minētajām kvotām tika atliktas, kamēr nebija pabeigta apspriešanās ar Amerikas Savienotajām Valstīm; tā kā, negaidot, kamēr minētās apspriedes būs pabeigtas, bet pastāvot nolīgumam ar eksportētāju valsti, divas minētās tarifu kvotas vienu gadu vajadzētu atvērt, lai importētu slīpētus vai daļēji slīpētus rīsus un lobītus rīsus; tā kā jāpieņem īpaši noteikumi šo tarifu kvotu administrēšanai; tā kā Labības pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Par 1997. gadu tiek atvērtas šādas tarifu kvotas, saskaņā ar kurām atbilstīgi Regulas (EK) Nr. 1522/96 1. panta 3. punktam importēt uz Kopienu Amerikas Savienoto Valstu izcelsmes rīsus: a) 38721 tonnas slīpētu vai daļēji slīpētu rīsu, kas iekļauti KN kodā 100630, piemērojot nulles nodokli. Kvotas kārtas numurs ir 09.4076; b) 7642 tonnas lobītu rīsu, kas iekļauti KN kodā 100620, piemērojot nodokli ECU 88 par tonnu. Kvotas kārtas numurs ir 09.4077. 2. pants 1. Pieteikumus uz licencēm attiecīgās dalībvalsts kompetentai iestādei iesniedz piecu darba dienu laikā pēc šīs regulas stāšanās spēkā. 2. Pieteikumus uz licencēm par daudzumiem, par kuriem pieteikumi nav iesniegti 1. punktā minētajā termiņā, var iesniegt arī papildu termiņā, kurš sākas 20 darba dienas pēc šīs regulas publicēšanas un ilgst piecas darba dienas. 3. pants 1. Atkāpjoties no Regulas (EK) Nr. 1162/95 10. panta, par importa licencēm maksājams šāds nodrošinājums: - ECU 46 par tonnu saistībā ar kvotu, kas minēta 1. panta a) apakšpunktā, - ECU 22 par tonnu saistībā ar kvotu, kas minēta 1. panta b) apakšpunktā. 2. Pieteikumā uz licenci un importa licencē 8. iedaļā ieraksta izcelsmes valsti, un vārdu "jā" atzīmē ar krustiņu. 3. Licences 24. iedaļā ir viens no šādiem ierakstiem: a) saistībā ar kvotu, kas minēta 1. panta a) apakšpunktā: - , - , - , - , - , - , - , - , - , - , - ; b) saistībā ar kvotu, kas minēta 1. panta b) apakšpunktā: - , - , - , - , - , - , - , - , - , - , - . 4. Pieteikumus uz importa licencēm pieņem vienīgi tad, ja ir ievēroti šādi nosacījumi: - pieteikumu iesniedz fiziska vai juridiska persona, kas vismaz vienu gadu iepriekšējo trīs gadu laikā pirms pieteikuma iesniegšanas ir bijusi iesaistīta rīsu tirdzniecībā vai iesniegusi pieteikumus uz importa licencēm attiecībā uz rīsiem un ir reģistrēta kādas dalībvalsts publiskā reģistrā, - pieteikuma iesniedzējs drīkst iesniegt tikai vienu pieteikumu, un tas jādara dalībvalstī, kuras publiskā reģistrā iesniedzējs ir reģistrēts. Ja kāda persona vienā vai vairākās dalībvalstīs iesniedz vairākus pieteikumus, tad nepieņem nevienu no tiem, - pieteikumā nedrīkst prasīt lielāku daudzumu par to, kāds pieejams saskaņā ar attiecīgo kvotas daļu vai kvotu. Jebkurā gadījumā, prasītais daudzums nedrīkst pārsniegt 5000 tonnas par kvotu. 4. pants 1. Divu darba dienu laikā pēc tam, kad beidzies pieteikumu iesniegšanas termiņš, dalībvalstis pa teleksu vai faksu un saskaņā ar šīs regulas pielikumu ziņo Komisijai importa licenču pieteikumos prasītos daudzumus, tos grupējot pēc astoņciparu KN koda un pēc izcelsmes valsts, kā arī prasītās licences numuru un pieteikuma iesniedzēja vārdu vai nosaukumu un adresi. Šādu paziņošanu veic arī tad, ja dalībvalstī nav iesniegts neviens pieteikums. Iepriekš minētā informācija jāziņo atsevišķi no tās, ko sniedz saistībā ar citiem rīsu importa licenču pieteikumiem, bet saskaņā ar tādu pašu procedūru. 2. Desmit dienās pēc dalībvalstu paziņojumiem atvēlētā termiņa Komisija: - pieņem lēmumu par to, ciktāl pieteikumus apmierināt. Ja prasītie daudzumi pārsniedz tos, kas ir pieejami saskaņā ar attiecīgo kvotas daļu, tad Komisija nosaka tādiem daudzumiem piemērojamu vienotu samazinājuma procentu, - nosaka daudzumus, kas būs pieejami saskaņā ar nākošo kvotas daļu. 3. Ja, piemērojot šā panta 2. daļas pirmajā ievilkumā minēto samazinājumu, viens vai vairāki daudzumi vienā pieteikumā ir mazāki par 20 tonnām, tad dalībvalsts šo daudzumu kopumu piešķir, sadalot starp importētājiem pa 20 tonnām katram un, vajadzības gadījumā, sadalot arī atlikušo daudzumu. 5. pants 1. Trīs darba dienu laikā pēc tam, kad stājas spēkā 4. panta 2. punktā minētais lēmums, izsniedz importa licences par daudzumiem, kas paredzēti minētajā lēmumā. Ja importa licencē paredzētais daudzums ir mazāks par prasīto daudzumu, tad proporcionāli samazina arī 3. panta 1. punktā noteikto nodrošinājumu. 2. Atkāpjoties no Komisijas Regulas (EEK) Nr. 3719/88 [4] 9. panta, ar importa licencēm piešķirtas tiesības nav nododamas trešām personām. 6. pants 1. Regulas (EEK) Nr. 3719/88 5. panta 1. punkta ceturto ievilkumu nepiemēro. 2. Atkāpjoties no Regulas (EEK) Nr. 3719/88 8. panta 4. punkta, brīvā apgrozībā laistais daudzums nedrīkst pārsniegt importa licences 17. un 18. iedaļā norādīto daudzumu. Šai nolūkā licences 19. iedaļā ieraksta skaitli "0". 3. Piemēro Regulas (EEK) Nr. 3719/88 33. panta 5. punktu. 4. Licences derīguma termiņu nosaka saskaņā ar Komisijas Regulas (EK) Nr. 1162/95 [5] 6. panta 1. punktu. 7. pants Tarifu kvotu drīkst izmantot tikai tad, ja, laižot preces brīvā apgrozībā, tiek uzrādīts rīsu pārbaudes dienesta sertifikāts, kas sagatavots pēc II pielikumā dotā parauga un ko izdevis Amerikas Savienoto Valstu Lauksaimniecības departamenta Federālais graudu pārbaudes dienests. 8. pants Dalībvalstis pa teleksu vai faksu pēc I pielikumā dotā parauga Komisijai ziņo: - divu darba dienu laikā pēc licences izsniegšanas — izsniegtajā importa licencē ietvertos daudzumus, tos grupējot pēc astoņciparu KN koda un izcelsmes valsts, kā arī katras licences izsniegšanas datumu, numuru un turētāja vārdu vai nosaukumu un adresi, - pēdējā darbadienā mēnesī, kas seko laišanai brīvā apgrozībā — brīvā apgrozībā faktiski laistos daudzumus, tos grupējot pēc astoņciparu KN koda un izcelsmes valsts, kā arī brīvā apgrozībā laišanas datumu, licences numuru un turētāja vārdu vai nosaukumu un adresi. Šāda paziņošana jāveic arī tad, ja nav izsniegta neviena licence un importēšana nav notikusi. 9. pants Piemēro Regulas (EK) Nr. 1522/96 9. pantu. 10. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1997. gada 28. novembrī Komisijas vārdā — Komisijas loceklis Franz Fischler [1] OV L 334, 30.12.1995., 1. lpp. [2] OV L 190, 31.7.1996., 1. lpp. [3] OV L 20, 23.1.1997., 23. lpp. [4] OV L 331, 2.12.1988., 1. lpp. [5] OV L 117, 24.5.1995., 2. lpp. -------------------------------------------------- I PIELIKUMS RĪSI — REGULA (EK) Nr. 2382/97 Pieteikums uz importa licenci [1] Importa licences izsniegšana [2] Laišana brīvā apgrozībā [3] Adresāts: DG VI-C-2 Fakss: (00 32 2) 296 60 21 Iesniedzējs: +++++ TIFF +++++ [1] Lieko svītrot. [2] Lieko svītrot. [3] Lieko svītrot. -------------------------------------------------- ANEXO IIBILAG IIANHANG IIΠΑΡΑΤΗΜΑ ΙΙANNEXE IIALLEGATO IIBIJLAGE IIANEXO IILIITE IIBILABA II +++++ TIFF +++++ --------------------------------------------------